stanford-oval/wikipedia huggingface dataset:
קסטלו לוקבה
תארים

הסופר קאפ הגרמני: 2023
הערות שוליים

↑  KHÉPHREN THURAM, MANU KONÉ, MICHAEL OLISE AND RAYAN CHERKI CALLED UP BY FRANCE FOR U21 EUROS באתר Get Football News France, ‏ 31 במאי 2023 (באנגלית)
↑  JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית)
| נבחרת צרפת – אולימפיאדת פריז 2024 |
| --- | --- | --- |
|  1 אנקמבדיו •  2 לוקבה •  3 טרופר •  4 באדה •  5 סילדיליה •  6 קונה •  7 אוליזה •  8 אקליוש •  9 קלימואנדו •  10 לאקזט •   11 דואה •  12 מילו • 13 שוטאר •  14 מטטה • 15 לוקו • 16 רסטה • 17 מגסה • 18 שרקי • מאמן: הנרי |  1 אנקמבדיו •  2 לוקבה •  3 טרופר •  4 באדה •  5 סילדיליה •  6 קונה •  7 אוליזה •  8 אקליוש •  9 קלימואנדו •  10 לאקזט •   11 דואה •  12 מילו • 13 שוטאר •  14 מטטה • 15 לוקו • 16 רסטה • 17 מגסה • 18 שרקי • מאמן: הנרי | צרפת |
קסיסטון

שחזור חלקי של פסיפס אלכסנדר המציג את אלכסנדר הגדול אוחז בקסיסטון
קסיסטון (ביוונית: ξυστόν) הוא רומח שלפי הערכות מודרניות היה באורך ממוצע של 3.5 - 4.25 מטר והיה בשימוש של חיל פרשים המוקדוני. המוקדונים חימשו שני סוגי יחידות בנשק זה: ההטיירוי, שתיפקדו כפרשים כבדים והפרודומוי, ששימשו כפרשים קלים.
הרומח צויד בדרך כלל בשני חודים, עיקרי ומשני. השימוש בשני חודים נדרש משתי סיבות: החוד המשני שימש לאיזון הנשק ושימש את הלוחם אם הרומח נשבר בקרב.
ערך זה הוא קצרמרבנושא היסטוריה ובנושא אמצעי לחימה. אתם מוזמנים לתרום לוויקיפדיה ו.
קסטלו די ריבולי

| --- | --- |

 מידע כללי
 סוג:  אמנות עכשווית
 כתובת:  Piazzale Mafalda di Savoia, 10098 Rivoli TO 
 מיקום:  ריבולי 
 מדינה:  איטליה 
 בעלים:  ריבולי 
 הקמה ובנייה
 תקופת הבנייה:  ?–1984
 תאריך פתיחה רשמי:  1984 
 אדריכל:  אסקניו ויטוזי, אמדאו די קסטלמונטה 
 מידות
 שטח:  1.54 הקטאר 
 קואורדינטות:  45°04′12″N 7°30′37″E﻿ / ﻿45.070028°N 7.51025°E﻿ / 45.070028; 7.51025
 www.castellodirivoli.it
  (למפת פיימונטה מוגדלת) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגוריקסטלו די ריבולי(למפת פיימונטה רגילה) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגוריקסטלו די ריבולי
 
החזית הבלתי גמורה של פיליפו יובָרָה
המעבר בין אזור החזית של יובָרָה לאזור ה"מניקה לונגה" Manica Lunga.
קסטלו די ריבולי (באיטלקית: Castello di Rivoli) היא מצודה בריבולי שבקרבת טורינו שבאיטליה, אשר שימשה כאחד המעונות המלכותיים של בית סבויה. כיום משמש המבנה כמוזיאון לאמנות עכשווית של טורינו.
תולדות המקום

מניחים כי המצודה נבנתה בין המאה ה-9 למאה ה-10, אך העדות הראשונה לקיומה היא מסמך משנת 1159, בחתימת ידו של פרידריך "ברברוסה" קיסר האימפריה הרומית הקדושה, המאשר את העברת הבעלות על אזור ריבולזה (Rivolese) הכולל את המצודה, לבישוף של טורינו.
במאה ה-11 נרכשה המצודה על ידי בית סבויה, אשר הסתכסך תוך זמן קצר עם הבישוף, סכסוך שבשנת 1184 גרם נזקים למבנה. בשנת 1330 הועברה למצודה פעילות המועצה המנהלית העליונה (Consiglio dei Principi) של האזור הכפרי, על ידי הרוזן אמדאו ה-4. שם גם הוצגו לראשונה תכריכי טורינו בדרכם ליעדם הסופי לתצוגה בכנסייה בטורינו.
בשנת 1559 נקבע ב"הסכם שאטו-קאמברסיס" (Treaty of Cateau-Cambrésis) כי הדוכס אמנואלה פיליברטו לא יוכל לשבת בטורינו אלא אם ייוולד לו בן זכר. הדוכס עבר להתגורר במצודה וביצע בה שיפוצים עד להולדת בנו, צ'ארלס אמנואלה ה-1, בשנת 1562, אז עזב את המצודה וחזר לטורינו. השיפוצים במצודה נמשכו עד 1644 עם ייסוד מיבנה ה"גלריה של בית סבויה" אשר נקרא "מניקה לונגה" (Manica Lunga). רוב שכיות החמדה שהוצגו בגלריה נבזזו על ידי החילות הצרפתיים במהלך מלחמת תשע השנים, בסוף המאה ה-17, וכיום ניתן לצפות רק בשרידיהן.
בתחילת המאה ה-18 חידש האדריכל פיליפּוֹ יובָרָה את מלאכת השיפוצים בהזמנתו של הדוכס ויקטור אמדאו ה-2, אשר התגורר במצודה כאסיר לאחר שוויתר על כס המלוכה ונכשל לזכות בו שוב. יובָרָה הקים רק את חזית המצודה, אך גם אותה לא הספיק לסיים. עם מותו של אמדאו ה-2 ננטשה המצודה עד לשנת 1863, אז החליטה עיריית ריבולי להפכה לקסרקטין. עשרים שנה מאוחר יותר שימש אגף של המצודה כספרייה.
במלחמת העולם השנייה ניזוקה המצודה קשות ונשארה נטושה עד לשנת 1979, אז חודשו עבודות השחזור. כיום כוללת המצודה שני מבנים בלבד: ה"מניקה לונגה" (הגלריה) והחזית הבלתי גמורה שהקים יובָרָה. בשנת 1984 נפתחה המצודה לקהל כמוזיאון לאמנות בת זמננו, הנחשב לאחד המוזיאונים הידועים מסוגו באירופה.
עבודות השיפוץ הראשונות נעשו על ידי האדריכל אנדראה ברונו. היוזמה לא הושלמה מכיוון שהתקציב הספיק רק לתיקון הנזקים למבנה. כעבור כמה שנים, בשנת 1967, המשיך ברונו לשבור את החלקים המתפוררים של האטריום, שנבנו בתחילת המאה ה-10. הוא שימר את הטירה במלואה והקים שם את המוזיאון לאמנות מודרנית.
גלריית תמונות

הכניסה לאזור "מניקה לונגה"
תוספות בנות זמננו ל"מניקה לונגה"
מבט כללי
הערות שוליים

↑  "Renovation". castellodirivoli.org. נבדק ב-14 בנובמבר 2016. {{cite web}}:  (עזרה)
| בית סבויה |
| --- | --- | --- |
| כללי | בית סבויה • המעונות המלכותיים של בית סבויה • האדריכל פיליפו יוברה |  |
| טורינו | הארמון המלכותי של טורינו • ארמון מדאמה |  |
| פיימונטה | מעון הציד של סטופיניג'י • קסטלו די ריבולי • רג'ה די ונריה ריאלה |  |
| מלכי איטליה מבית סבויה | ויטוריו אמנואלה השני • אומברטו הראשון • ויטוריו אמנואלה השלישי • אומברטו השני |  |
| --- | --- |
בקרת זהויות :  NLI: 987007605225805171  BnF: cb14588527k (data)  CiNii: DA09597252  ISNI: 0000 0001 2178 0980  LCCN: n86058874  NKC: kn20141002017  SUDOC: 033142327  VIAF: 227728480   WorldCat (עם VIAF): 227728480
קרוז'

ערך זה עוסק בעיירה בשווייץ. אם התכוונתם לעיירה בליטא, ראו .
קרוז' (בצרפתית: Carouge) היא עיר בקנטון ז'נבה שבדרום-מערב שווייץ, בצמוד לעיר ז'נבה. ביוני 2014 מנתה אוכלוסייתה כ-21,125 איש.
היסטוריה

קרוז' מוזכרת לראשונה בימי הביניים המוקדמים כקוואדרוביום (בלטינית: Quadruvium). ב-1248 היא הוזכרה כקארוגיום (Carrogium), ובמאה ה-14 הייתה ידועה כקווארואיז או קווארוגי (Quarrouizz או Quarroggi).
העיר הנוכחית נבנתה בראשית 1786 על ידי ויטוריו אמדאוס ה-3 שהיה מלך סרדיניה ודוכס סאבויה. בדומה לפרברים אחרים של העיר ז'נבה, הייתה נחשבת קארוז' לתקופה מסוימת במהלך המאה ה-19 לחלק מהטריטוריה של צרפת, וחל עליה החוק הצרפתי. המנהיג הסוציאליסטי הנודע פרדיננד לסל נהרג בדו-קרב על אדמת קרוז'.
קנזס סיטי (קנזס)

| --- | --- |
דגל קנזס סיטידגל קנזס סיטי

 מדינה:  ארצות הברית ארצות הברית
 מדינה:  קנזס קנזס
 ראש העיר:  Tyrone Garner
 תאריך ייסוד:  1872
 על שם:  קנזס סיטי 
 שטח:  128.38 קמ"ר
  ‑ שטח ואחוז מים:  9.25 קמ"ר 7.2%
 גובה:  265 מטרים
 אוכלוסייה:  ‏
  ‑ בעיר:  156,607 (1 באפריל 2020)
  ‑ צפיפות:  440 נפש לקמ"ר (2016)
 קואורדינטות:  39°06′24″N 94°40′35″W﻿ / ﻿39.106666666667°N 94.676388888889°W﻿ / 39.106666666667; -94.676388888889 
 אזור זמן:  שעון מרכז ארצות הברית
 http://wycokck.org/Home.aspx
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קנזס סיטי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קנזס סיטי(למפת קנזס רגילה) טופיקה ויצ'יטה מנהטן האצ'ינסון דודג' סיטי נברסקה מ י ז ו ר י  אוקלהומה ק ו ל ו ר ד ו קנזס סיטי(למפת קנזס מוגדלת) טופיקה ויצ'יטה מנהטן האצ'ינסון דודג' סיטי נברסקה מ י ז ו ר י  אוקלהומה ק ו ל ו ר ד ו קנזס סיטי  he tabBackground:;tabBorder:#aaa;defaultTab:0;
 
קנזס סיטי (באנגלית: Kansas City) העיר השלישית בגודלה במדינת קנזס שבארצות הברית. העיר לרוב מכונה בראשי תיבות KCK, על מנת להבדיל אותה מהעיר בעלת השם הזהה במיזורי, שהעיר הקנזסית היא חלק מהמטרופולין שלה. האוכלוסייה המקומית הוערכה בשנת 2016 בכ-151,709 נפש.
היסטוריה

העיר הוקמה באוקטובר 1872, ובאותה השנה כבר נערכו בחירות מוניציפליות ראשונות. בשנת 1886 סופחו לעיר עוד כארבעה יישובים, ובכך נוצרה ישות מוניציפלית חדשה שעדיין נשאה את השם קנזס סיטי. בשנות ה-90 של המאה ה-19 העיר חוותה צמיחה דמוגרפית אדירה אשר נמשכה עד שנות ה-30 של המאה ה-20. בשנים 1890–1960 העיר נחשבה לאחת ממאה הערים הגדולות בארצות הברית כולה ובשנת 1920 אוכלוסייתה חצתה לראשונה את קו מאה אלף התושבים.
דמוגרפיה

לפי מפקד האוכלוסין משנת 2010, התגוררו בעיר כ-145,786 אנשים בכ-53,925 משקי בית כאשר הצפיפות היא כ-440 נפש לקמ"ר. הגיל החציוני בעיר היה 32.5 שנים. ההרכב המגדרי של העיר הוא 49.4% גברים ו-50.6% נשים.
ההרכב הגזעי הוא:
52.2% לבנים
26.8% אפרו-אמריקאים
2.7% אסייתים
0.8% אינדיאנים
13.4% מגזעים אחרים
3.8% משני גזעים או יותר
מבין תושבי העיר הידועים (אשר התגוררו בה בשלב כזה או אחר בחייהם) ניתן למנות את אדוארד אסנר, סקוט פולי, אריק סטונסטריט, טריי ביירס, ג'אנל מונה, בובי ווטסון, צ'ארלי פארקר, מארק היינס, ארל ווטסון, ליאו ליונס ומוריס גרין.
כלכלה

בעיר נמצא מפעל הרכבה של ג'נרל מוטורס שבו מרכיבים שברולט מליבו וביואיק לה קרוס. בעיר נמצא גם המשרד האזורי של לשכת בתי הכלא הפדרלית.
על פי דוח מ-2013 המעסיקים העיקריים בעיר הם:
| # | מעסיק | #עובדים |
| --- | --- | --- |
| 1 | בית החולים האוניברסיטאי של קנזס | 5,000+ |
| 2 | המרכז הרפואי האוניברסיטאי של קנזס | 3,500-4,000 |
| 3 | ג'נרל מוטורס | 3,500-4,000 |
| 4 | בתי הספר הציבוריים של קנזס סיטי | 2,500-4,000 |
| 5 | חברת הרכבת BNSF | 2,500-4,000 |
| 6 | סרנר | 1,000-2,499 |
| 7 | משרדי ממשלה משותפים של וינדוט וקנזס סיטי | 1,000-2,499 |
| 8 | Associated Grocers | 1,000-2,499 |
| 9 | מרכז רפואי השגחתי | 1,000-2,499 |
| 10 | Nebraska Furniture Mart | 1,000-2,499 |
הערות שוליים

↑  "Unified Government of Wyandotte County / Kansas City, Kansas CAFR" (PDF). 21 באוגוסט 2014. p. 192. אורכב מ-המקור (PDF) ב-2017-02-28. נבדק ב-21 באוגוסט 2014. {{cite web}}:  (עזרה)
| מדינת קנזס Flag of Kansas |
| --- | --- | --- |
| בירת המדינה | טופיקה |  |
| אזורים גאוגרפיים | רצועת צ'ירוקי • פלינט הילס • המטרופולין של קנזס סיטי |  |
| היישובים הגדולים ביותר | ויצ'יטה • אוברלנד פארק • קנזס סיטי • אוליית'ה • טופיקה • לורנס • שוואני • מנהטן • לנקסה • סאלינה • האצ'ינסון • לוונוורת' • ליווד • דודג' סיטי • גארדן סיטי • ג'אנקשן סיטי • אמפוריה • דרבי • ווילג' פריירי • ליבראל |  |
| נושאים נוספים | מחוזות • סמלים • היסטוריה • דמוגרפיה • יהדות קנזס |  |
| --- | --- |
בקרת זהויות :  NLI: 987007566851505171  BnF: cb119617008 (data)  GND: 4109998-9  LCCN: n81072038  MusicBrainz: d08520b0-8bd6-454e-8b6f-634143efdaff  NARA: 10040951  NKC: ge873715  NSK: 000656505  SUDOC: 196374995  VIAF: 122582833   WorldCat (עם VIAF): 122582833
קרחון סמית' (אלסקה)

ערך זה עוסק בקרחון באלסקה. אם התכוונתם למשמעות אחרת, ראו .
| --- | --- |

 מידע כללי
 מיקום:  אלסקה 
 קואורדינטות:  61°16′26″N 147°46′48″W﻿ / ﻿61.2739°N 147.78°W﻿ / 61.2739; -147.78
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקרחון סמית'(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקרחון סמית'
 
קרחון סמית' (באנגלית: Smith Glacier) הוא קרחון ארוך במדינת אלסקה שבארצות הברית.
אורכו של הקרחון 10.186 קילומטרים.
הקרחון זורם לכיוון דרום-מזרח, ונשפך אל מפרץ הארווארד (Harvard Arm) של פיורד קולג' (College Fjord), 5.18 קילומטקים, צפונית-מערבית מנקודת קולג' (College Point), ו-94.4 קילומטרים, ממערב לעיר ואלדז.
גובהו של הקרחון 1,567 מטרים מעל פני הים.
עומקו (עוביו) של הקרחון  671 מטרים.
היסטוריה > מקור השם

שמו של הקרחון ניתן לו בשנת 1899, על ידי חברי משלחת הארימאן לחקר אלסקה (Harriman Alaska Expedition).
הקרחון נקרא על שם מכללת סמית' ( Smith College), שבעיר נורת'המפטון במדינת מסצ'וסטס שבארצות הברית.
הערות שוליים

1 2 3 4  מידע גאוגרפי והיסטורי באתר הסקר גאולוגי של ארצות הברית
↑  מידע גאוגרפי באתר alaskahandbook
↑  לפי מקור אחר אורכו של הקרחון 8.9 קילומטרים
↑  לפי מקור אחר גובהו של הקרחון 1,562 מטרים מעל פני הים
↑  מידע גאוגרפי
קייסי סטונר

סטונר במהלך מבחני טרום עונה במסלול ספאנג, מלזיה, ינואר 2007
סטונר לקראת מרוץ אוסטרליה ב-2007
קייסי סטונר (Casey stoner; נולד ב-16 באוקטובר 1985, סאות'פורט, קווינסלנד, אוסטרליה) הוא רוכב מרוצי אופנועים שהתחרה בעבר בסדרת ה-MotoGP, והיה האלוף בה בעונות 2007 ו-2011. בשנת 2008 זכה בתואר 'איש השנה הצעיר של אוסטרליה' (אנ').
תחילת הקריירה

סטונר החל להתחרות כבר בגיל ארבע, במרוצי עפר בגולד קוסט שבאוסטרליה המיועדים לגילאי תשע ומטה. ניצחונו הראשון הגיע בגיל תשע וסלל את הדרך ל-41 תארים במרוצי עפר ואנדורו, ול-70 תארים לאומיים, אותם השיג עד גיל 14. הישג הממחיש את תשוקתו והדחף העז שלו להתחרות, הושג בסוף שבוע אחד בהיותו בן 12; סטונר התחרה בכל שבעת הסיבובים של חמש קטגוריות שונות, וניצח ב-32 מתוך 35 המרוצים, וזכה בכל חמשת התארים.
בשל מגבלת גיל ההשתתפות במרוצי כביש באוסטרליה ל-16, סטונר ומשפחתו עברו לאנגליה, שם מגבלת הגיל היא 14. בין השנים 2000 ל-2002, השתתף באליפויות הארציות של אנגליה וספרד לאופנועי 125 סמ"ק, ואף זכה בתואר האנגלי בשנת 2000. לאחר מכן ניסה את כוחו באליפות העולם בנפח 250 סמ"ק, תחת הדרכתו של לוצ'יו צ'קינלו. העונה הסתיימה עבורו ללא הגעה לפודיום באף אחד מ-15 המרוצים בהם השתתף.
המעבר ל-125 סמ"ק

בשנת 2003 חבר סטונר שוב לצ'קינלו ולקבוצת אפריליה, אך בקבוצת ה-125 סמ"ק, שם רשם הצלחה לא מבוטלת, תוך שהוא משיג את ניצחונו הראשון בגרנד פרי, שלוש פעמים זוכה במקום השני, ומסיים את העונה במקום השמיני. בשנת 2004 הצטרף אל הקבוצה הרשמית של היצרן האוסטרי KTM, שם המשיך להשתפר עם ניצחון נוסף, פעמיים מקום שני, שלוש פעמים מקום שלישי, וסיום העונה במקום החמישי הכללי.
החזרה ל-250 סמ"ק

בשנת 2005 שב והצטרף לקבוצת אפריליה ב-250 סמ"ק. על אופנוע המרוץ הרשמי של החברה פרח סטונר והתברר כאיום רציני על מוביל האליפות, הספרדי דני פדרוסה. בסופו של דבר, התרסקותו של סטונר ב"מרוץ הבית" בפיליפ איילנד, אוסטרליה, אפשרה לפדרוזה לפתוח פער בלתי ניתן לגישור ולזכות באליפות. סטונר ביסס עצמו במקום השני עם חמישה ניצחונות לאורך העונה.
חייו האישיים

סטונר נישא בינואר 2007 לחברתו אדריאנה טוצ'ינה, אותה הכיר בעת שניגשה אליו לבקש חתימה, ארבע שנים לפני כן.
הישגים בקריירה > לפי עונה

| עונה | קטגוריה | אופנוע | מרוצים | ניצחונות | פודיום | פול פוזישן | הקפה מהירה | נקודות | מיקום | אליפות |
| --- | --- | --- | --- | --- | --- | --- | --- | --- | --- | --- |
| 2001 | 125 | הונדה RS125R | 2 | 0 | 0 | 0 | 0 | 4 | 29 | - |
| 2002 | 250 | אפריליה RS250 | 15 | 0 | 0 | 0 | 0 | 68 | 12 | - |
| 2003 | 125 | אפריליה RS125 | 14 | 1 | 4 | 1 | 2 | 125 | 8 | - |
| 2004 | 125 | KTM 125 FPR | 14 | 1 | 6 | 1 | 1 | 145 | 5 | - |
| 2005 | 250 | אפריליה RS250 | 16 | 5 | 10 | 2 | 1 | 254 | 2 | - |
| 2006 | MotoGP | הונדה RC211V | 16 | 0 | 1 | 1 | 0 | 119 | 8 | - |
| 2007 | MotoGP | דוקאטי GP7 | 18 | 10 | 14 | 5 | 6 | 367 | 1 | 1 |
| 2008 | MotoGP | דוקאטי GP8 | 18 | 6 | 11 | 9 | 9 | 280 | 2 | - |
| 2009 | MotoGP | דוקאטי GP9 | 13 | 4 | 8 | 3 | 2 | 220 | 4 | - |
| 2010 | MotoGP | דוקאטי GP10 | 18 | 3 | 9 | 4 | 3 | 225 | 4 | - |
| 2011 | MotoGP | הונדה RC212V | 17 | 10 | 16 | 12 | 7 | 350 | 1 | 1 |
| 2012 | MotoGP | הונדה RC213V | 15 | 5 | 10 | 5 | 2 | 254 | 3 | - |
| סיכום |  |  | 176 | 45 | 89 | 43 | 33 | 2,411 |  | 2 |
הערות שוליים

↑  Australian of the Year Awards, Young Australian of the Year 2008 Casey Stoner
| --- | --- |
בקרת זהויות :  ISNI: 0000 0004 3350 0423  LCCN: n2014006428  NLA: 63672678  VIAF: 308180585   WorldCat (עם VIAF): 308180585
קירה ווקנהורסט

קירה קתרינה ווקנהורסט (בגרמנית: Kira Katharina Walkenhorst; נולדה ב-18 בנובמבר 1990) היא שחקנית כדורעף חופים גרמניה, אלופה אולימפית (ריו דה ז'ניירו 2016) ואלופת העולם (וינה 2017), לצד שותפתה לרה לודוויג.
ביוגרפיה

היא נולדה וגדלה באסן, בת למשפחה של שחקני כדורעף. אחיה הבכור, אלכסנדר, שחקן כדורעף חופים מקצוען ואחותה הצעירה, פיה, אף היא שחקנית כדורעף חופים מצטיינת.
ביוגרפיה > 2016 > אלופה אולימפית

באולימפיאדת ריו דה ז'ניירו זכתה במדליית זהב ביחד עם שותפתה לרה לודוויג לאחר ניצחון במשחק הגמר על אגאתה בדנרצ'וק וברברה סיישאס מברזיל (2 בעולם) בתוצאה 2–0 (21–18, 21–14). בשלב חצי הגמר הן ניצחו את לריסה פרנסה וטליטה אנטונס מברזיל (1 בעולם) בתוצאה 2–0 (21–18, 21–12)
ביוגרפיה > 2017 > אלופת עולם

באליפות העולם בכדורעף חופים שנערכה בווינה, אוסטריה בתחילת אוגוסט 2017 היא זכתה במדליית זהב ביחד עם לרה לודוויג לאחר שניצחו במשחק הגמר את אפריל רוס ולורן פנדריק מארצות הברית בתוצאה 2–1 (19–21, 21–13, 15–9).
בשנת 2019 פרשה מספורט תחרותי בשל פציעות מתמשכות אך חזרה לשחק בשנת 2020.
חיים אישיים

בשלהי 2016 יצאה מהארון כלסבית ובאוקטובר 2017 נישאה לבת זוגה והמאמנת שלה מריה קליפיש. שנה לאחר מכן מריה ילדה שלישייה.
קרי קינג

| --- | --- |

 לידה:  3 ביוני 1964 (בן 60) לוס אנג'לס, ארצות הברית 
 שם לידה:  Kerry Ray King 
 שם במה:  Kerry Fucking King 
 מוקד פעילות:  ארצות הברית 
 תקופת הפעילות:  מ-1981 
 מקום לימודים:  תיכון וורן 
 סוגה:  ת'ראש מטאל 
 כלי נגינה:  גיטרה 
 kerrykingofficial.com
 פרופיל ב-IMDb
 
קרי קינג ב-2006
קרי קינג (אנגלית: Kerry Ray King; נולד ב-3 ביוני 1964 בלוס אנג'לס) הוא גיטריסט אמריקאי משפיע, ממייסדיה של להקת הת'ראש מטאל סלייר.
ביוגרפיה

ב-1981 הציע קינג לג'ף הנמן להקים את להקת סלייר. ראשו המגולח, הסרט הקוצני שעל פרק ידו והקעקועים הרבים שעל גופו הם סימניו המזהים. סולו הגיטרה שלו מאופיין בנגינה מהירה וכאוטית ובוויברטו כבד באופן קיצוני יותר מאשר במלודיה. סגנון נגינתו של קינג לא השתנה כמעט במהלך תקופת פעילותה של סלייר, דבר שהוביל לביקורות על "קיבעונה" של הלהקה. מאידך, נגינתו של קינג השפיעה רבות על הת'ראש מטאל והדת' מטאל, בהם סולם דיאטוני הוא פחות חשוב מאשר ברוק ובמטאל המסורתיים.
קינג הוא כותב השירים העיקרי של סלייר, ומתרכז בעיקר בנושאים שטניסטיים, כאשר הוא מסביר זאת במשיכתו לז'אנר סרטי האימה. הוא התבטא בעבר כי הוא אינו מאמין באלוהים או בשטן, אך הוא כותב על נושאים שטניסטיים משום שלדעתו הכתיבה על השטן מהנה יותר מאשר כתיבה על אלוהים. קינג מבקר את הממסדים הדתיים המאורגנים בקביעות ומתאר את הדת כ"קביים עבור אנשים שהם חלשים מדי מכדי להתמודד עם החיים בכוחות עצמם". קינג כתב את התוכן הגס והאנטי דתי קיצוני של האלבום של סלייר god hates us all.
לקינג חילוקי דעות מיחוצ"נים עם אושיות מטאל, בהם דייב מאסטיין ממגאדת'. קינג היה הגיטריסט הראשון שלהם, הוא אמר כי הוא "מעריץ את מאסטיין עד היום כגיטריסט", על אף שהוא רואה אותו כאדם "צבוע". קינג ביקר את להקת מאשין הד בעקבות יציאת אלבומם Supercharger כאשר טען שהתמסחרו, וכן טען שמאשין הד "אחראית לז'אנר הראפ-מטאל". ב-2007 תיאר את החלטתו של ריק רובין, המפיק של סלייר, להפיק את אלבומה התשיעי של מטאליקה במילים "סטירה בפרצוף" ואף כינה את מטאליקה "ספינה טובעת".
הוא ניגן בגיטרה במספר פרויקטים מלבד אלה של סלייר, ביניהם בשירים "No Sleep till Brooklyn" ו-"(Fight For Your Right (To Party" של הביסטי בויז (בהשפעתו של ריק רובין שעבד עם שתי הלהקות), "Goddamn Electric" של פנטרה, ו-"Dead Girl Superstar" של רוב זומבי.
ב-17 במאי 2024 הוציא לאור את האלבום From Hell I Rise.
דיסקוגרפיה

2024: From Hell I Rise
הערות שוליים

↑  פלין ממאשין הד: אני מאוכזב מקרי קינג מסלייר, באתר Blabbermouth.net (אנגלית)
↑  גיבור גיטרה יקר: קרי קינג, באתר Guitar World (אנגלית)
↑  קינג מסלייר: שיתוף הפעולה של ריק רובין עם מטאליקה הוא סטירה בפרצוף, באתר Blabbermouth.net (אנגלית)
↑  קרי קינג: מטאליקה היא ספינה טובעת, באתר Ultimate-Guitar.com (אנגלית)
| --- | --- |
בקרת זהויות :  PLWABN: 9812450770505606  BIBSYS: 5101437  BNE: XX1707290  BnF: cb17860439w (data)  GND: 1302606190  ISNI: 0000 0000 7826 6993  LCCN: no2012089550  MusicBrainz: 6545b2a5-bbdd-408d-9169-3d7aeade8093  NKC: js20050725008  SUDOC: 256779031  VIAF: 87448840   WorldCat (עם VIAF): 87448840
קלודצקו

קלודצקו (בפולנית: Kłodzko ,Cladzco  או Kładzko; בצ'כית: Kladsko; בגרמנית: Glatz ,Glooz או dial; בלטינית: Glacio ,Glacensis urbs או Glocium) היא עיירה בצפון-מזרח פרובינציית שלזיה תחתית שבדרום-מערב פולין. קלודצקו שוכנת במחוז קלודצקו. היא משמשת כמרכז מסחרי ראשי וכן צומת תחבורה ותיירות חשובה באזור. יש שמכנים אותה "פראג הקטנה".
דמוגרפיה

בתחילת המאה ה-19 חיו בעיירה 5,000 אנשים (על פי נתונים מ-1816), אבל כבר באמצע המאה מספר התושבים הוכפל ועלה ל-10,000. בעשורים הבאים, האוכלוסייה בקלודצקו גדלה בהתמדה, מלבד תקופה קצרה מייד לאחר מלחמת העולם הראשונה, בה חלה ירידה. כמה שנים לפני מלחמת העולם השנייה, האוכלוסייה עמדה על 20,000.
בתחילת המאה ה-21 האוכלוסייה בקלודצקו עלתה ל-30,000, אך מספר שנים מאוחר יותר, בשנת 2008, ירדה ל-28,000. מספר התושבים הרב ביותר שהיה בקלודצקו אי-פעם היה בשנת 1998 על פי תחזיות דמוגרפיות האוכלוסייה תמשיך לצמוח אף בשנים הבאות.
| האוכלוסייה בעיירה לפי שנים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| המאות ה-16–19 | 1620 | 1734 | 1807 | 1809 | 1816 | 1825 | 1834 | 1840 | 1843 | 1849 | 1858 | 1871 | 1880 | 1885 | 1890 | 1894 |
| מספר התושבים | 13,501 | 6,500 | 4,400 | 4,549 | 4,887 | 5,510 | 6,187 | 6,644 | 7,654 | 7,777 | 8,222 | 13,052 | 13,588 | 11,545 | 13,501 | 13,701 |
| המאות ה-20-21 | 1900 | 1905 | 1910 | 1912 | 1925 | 1933 | 1939 | 2003 | 2006 | 2007 | 2008 | 2009 | 2011 | 2012 | 2014 |  |
| מספר התושבים | 15,015 | 16,052 | 17,121 | 17,284 | 16,563 | 19,000 | 20,575 | 30,100 | 28,750 | 28,148 | 30,000 | 28,081 | 28,750 | 28,356 | 27,919 |  |
| האוכלוסייה בעיירה לפי מין (2009) |
| --- | --- | --- | --- |
|  | גברים | נשים | סה"כ |
| אוכלוסייה | 13,041 (46.6%) | 14,962 (53.4%) | 28,003 (100%) |
| צפיפות | 525 | 602.3 | 1,127.3 |
| האוכלוסייה בעיירה לפי דת (1910) |
| --- | --- | --- | --- | --- |
|  | יהודים | נוצרים פרוטסטנטים | נוצרים קתולים | סה"כ |
| מספר התושבים | 150 | 3,324 | 13,629 | 17,121 |
אקלים

| אקלים בקלודצקו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°) | אקלים בקלודצקו> ינואר.0.-4 | אקלים בקלודצקו> פברואר.2.-4 | אקלים בקלודצקו> מרץ.6.-1 | אקלים בקלודצקו> אפריל.12.2 | אקלים בקלודצקו> מאי.18.7 | אקלים בקלודצקו> יוני.20.10 | אקלים בקלודצקו> יולי.22.11 | אקלים בקלודצקו> אוגוסט.23.11 | אקלים בקלודצקו> ספטמבר.18.8 | אקלים בקלודצקו> אוקטובר.12.5 | אקלים בקלודצקו> נובמבר.5.0 | אקלים בקלודצקו> דצמבר.1.-3 | אקלים בקלודצקו> שנה.11.6.3.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: weather.sg.msn.com
גאוגרפיה

קלודצקו ממוקמת בפרובינציית שלזיה תחתית, במחוז קלודצקו. היא שוכנת במרכז עמק קלודצקו, בדרום-מערב הרי ברדזקי בגובה של כ-290–370 מטר, על גדותיו של נהר ביסטריצה, בסמוך לגבול עם גרמניה.
קלודצקו
יהדות קלודצקו

הקהילה היהודית בקלודצקו הייתה קיימת כבר במאה ה-14. מעמדם של היהודים בקלודצקו היה חזק מאוד, הם החזיקו בבתים ועסקים משלהם וכן בבית כנסת ובית קברות. בהשוואה לקהילות בערי שלזיה האחרות, היה יחס טוב בין היהודים והשלטון. אך למרות זאת, במאה ה-15 גורשו היהודים מקלודצקו. הם יכלו להישאר, אך רק למטרות מסחר ובלי זכות לישיבת קבע. בשנת 1812 פרסם פרידריך וילהלם השלישי, מלך פרוסיה צו בו הוא נותן ליהודים אזרחות מלאה ורשות לחיות לפי המסורת שלהם. הקהילה היהודית קמה מחדש, ובהנהגת הרב סלינג קארו, הקימו בית כנסת, בית קברות, מקווה וארגון חברה קדישא. למרות זאת, היהודים החלו להיטמע באוכלוסייה המקומית שהשפיעה על מצבם הרוחני.
לאחר עלייתו של היטלר לשלטון, חלק מהמשפחות היהודיות החליטו להגר. ההגירה הוגברה לאחר 1936. היהודים עברו לוורוצלב או למדינות מחוץ לאירופה. בתיהם ובתי העסק שלהם הוחרמו. בליל הבדולח, בית הכנסת נשרף וכל החנויות היהודיות הושחתו.
במהלך מלחמת העולם השנייה בקרבת העיר הוקם מחנה ריכוז לנשים. חיי יהודים במחנה תוארו בספרים של רות מינסקי סנדר ושרה זיסקינד.
לאחר מלחמת העולם השנייה, התיישבו בעיר כ-2,300 פליטים יהודיים שהיוו 4% מכלל האוכלוסייה בעיר. הוקמה ועדה לעזרת היהודים ששמה לה מטרה לספק את עזרת תושבי העיר היהודים החדשים. ב-1948 מונה הרב משה גלרטנר לרב העיר.
| היהודים בעיירה לפי שנים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1816 | 1824 | 1840 | 1843 | 1880 | 1890 | 1895 | 1900 | 1910 | 1925 | 1930 | 1933 | 1937 | 1938 | 1939 |
| מספר היהודים | 5 | 12 | 60 | 102 | 251 | 221 (1.6%) | 208 | 183 | 157 | 125 (0.8%) | 120 | 115 (0.6%) | 62 | 58 | 26 (0.1%) |
אתרי תיירות

המצודה – שוכנת על סלע גבוה המשקיף אל העיירה, הוקמה במאה ה-19. בתקופת שלטונו של המלך פרידריך הגדול, היא הייתה אחת המצודות הגדולות ביותר בפרוסיה.
הגשר הגותי – המכונה "גשר קרל המיניאטורי". הגשר שרד את השיטפון ב-1997. על פי האגדה הגשר עשוי מרכיבי ביצים.
מנהרות העיירה – חלקי המנהרות שנבנו מתחת לעיירה במאה ה-13 נפתחו לציבור הרחב.
כנסיית העלייה – נבנתה על ידי ההוספיטלרים במאה ה-14. אחת הדוגמאות הבולטות ביותר כיום של האדריכלות הגותית בפולין.
ערים תאומות

גרמניה בנסהיים, גרמניה
צרפת קרוין, צרפת
בלגיה פלרון, בלגיה
צ'כיה נאחוד, צ'כיה
צ'כיה ריכנוף נאד קנז'נו, צ'כיה
גרמניה גיאורגסמריינהוטה, גרמניה
אוקראינה טרבובליה, אוקראינה
הערות שוליים

↑  Dz.U. 1945 nr 33 poz. 196
↑  באתר יד ושם
↑  קלודצקו - בנק הנתונים האזורי של המשרד הסטטיסטי המרכזי, נכון ל-31 דצמבר 2008
↑  אסטרטגיית הפיתוח של העיירה קלודצקו, מאי ונובמבר 1999, עמ' 9.
↑  10 בינואר 2005
↑  נכון ל-30 ביוני 2009,במרכז הסטטיסטי
↑  פולין - לא מה שחשבתם, באתר פולין - לא מה שחשבתם (באנגלית)
↑  באתר livetwice
↑  דמוגרפיה של יהודי קלודצקו באתר השטעטל הווירטואלי (בפולנית).
| --- | --- |
בקרת זהויות :  NLI: 987007562072805171  BnF: cb12268306v (data)  GND: 5058463-7  LCCN: n80139584  MusicBrainz: 49675a44-8a9d-4390-a02b-da5e395df39e  NKC: ge387553  SUDOC: 177250089  VIAF: 124337639   WorldCat (עם VIAF): 124337639 
בית הקברות הוקם בשנת 1825, נהרס במלחמת העולם השנייה ונסגר לקבורה ב-1973
בית הכנסת המפואר הוקם בין השנים 1884–1885. במהלך ליל הבדולח נשרף בית הכנסת ומאז לא שוקם
העיירה במחוז קלודצקו
נייסה קלודצקו